Subject: Kultuuriorganisatsioonide ühispöördumine genotsiidi lõpetamiseks Gazas
From: "EKKM" <[email-masked]>
To: "KM Info" <[email-masked]>, "[email-masked]" <[email-masked]>
Date: Thu, 02 Oct 2025 07:07:05 +0000

Lp Eesti Vabariigi Kaitseministeerium

Allakirjutanud kultuuriorganisatsioonid paluvad Eesti Vabariigi valitsuselt viivitamatut

tegutsemist, et survestada genotsiidi lõpetamist Gazas.

Kunst ei sünni vaakumis ega ole ühiskonnast sõltumatu. Vaikimine ja apoliitilisus on

privileeg, mida ei saa näha neutraalsena. Kultuuriorganisatsioonidena on meil vastutus

võimendada hääli, millel on vähem kõlapinda. Kultuuriorganisatsioonidena toetume

inimlikkusele, jagatud ühiskondlikule vastutusele, vabadusele sõna võtta, mõtestada ning

meie kõigi inimõigusele elada ja ellu jääda.

1946. aastal deklareeris ÜRO Peaassamblee, et genotsiid on rahvusvahelise õiguse

seisukohalt kuritegu. Kõigi allakirjutanud riikidega oldi II maailmasõja järel üksmeelel, et on

vaja ühiselt pingutada, hoidmaks ära olukorda, kus inimesi nende rahvusliku, etnilise,

rassilise või usulise kuuluvuse tõttu massiliselt tapetakse, vigastatakse ja sunniviisiliselt

ümber paigutatakse.

Taasiseseisvumise järel astus Eesti ÜRO-sse, millega ühes kirjutasime alla Genotsiidi

vältimise ja karistamise konventsioonile ning võtsime vastutuse genotsiidi ennetada. Tänase

seisuga on ÜRO sõltumatu rahvusvaheline uurimiskomisjon kinnitanud, et Iisrael paneb

Gazas toime genotsiidi (ÜRO kinnitas seda 16. septembril 2025 72-leheküljelise <https://www.un.org/unispal/document/israel-has-committed-genocide-in-the-gaza-strip-un-commission-finds-16sep25/> 

analüüsiga <https://www.un.org/unispal/document/israel-has-committed-genocide-in-the-gaza-strip-un-commission-finds-16sep25/> ). Väikeriigina on rahvusvahelise õiguse tunnustamine ning järgimine üks meie

turvatunde peamisi alustalasid. Agressorriigi piiri taga tegutsevate kunstiasutustena ei tohiks

me apoliitilisuse klausliga passiivseteks kõrvaltvaatajateks jääda.

Praegu tuleb palestiinlastel taluda ebainimlikke tingimusi, kus piiratakse nende ligipääsu

toidule, puhtale joogiveele, meditsiinile ja igasugusele turvatundele. On vaieldamatu, et

Gazas valitseb katastroofiline humanitaarkriis. 

Ärgitame valitsust tegema samme, mis panustaksid viivitamatult genotsiidi lõpetamisse Gazas 

ning humanitaarabi ligipääsu territooriumile.

Meid, kes me usume, et maailma asjade kulgu on võimalik muuta, on tänasel päeval hädasti

tarvis.

 

Allakirjutanud:

Eesti Fotokunstnike Ühenduse (FOKU) juhatus ja eestseisus

Eesti Kaasaegse Kunsti Muuseum (EKKM)

Eesti Kaasaegse Kunsti Arenduskeskus (EKKAK)

Eesti Kirjanike Liidu eestseisuse liikmed (Maarja Kangro, Sveta Grigorjeva, Piret Jaaks, Jüri

Kolk, Indrek Mesikepp, Leenu Nigu, Carolina Pihelgas, Øyvind Rangøy, Urmas Vadi)

Eesti Noorte Kaasaegse Kunsti Liit

Eesti Teatri Agentuur

Ekspeditsioon

elektron.art

IDA Raadio

Juhan Kuusi Dokfoto Keskus

Kai kunstikeskus

Kanuti Gildi SAAL

Massia kunstiresidentuur

Must Kast

Müürileht

Puänt

Sõltumatu Tantsu Lava

Von Krahli Teater

Värske Rõhk